text: Тридневният маратон "Ателие по биотехнологии" стартира на 29 септември | Бизнес.dir.bg
  03:52 | 24.10.21
  Над 150 световно известни специалисти от сферата на биотехнологиите, иновациите, и здравеопазването ще вземат участие като лектори в четвъртото издание на конференцията
  15:40 | 23 септември 2021 0 252
  Международни експерти в областта на биотехнологиите и приложението им в здравеопазването и грижата за пациента, медицински специалисти, предприемачи, представители на академичните среди и индустрията, пациенти и пациентски организации ще събере четвъртото издание на европейската конференция в сферата на биотехнологиите и иновациите, обединяваща наука и бизнес - Biotech Atelier.
  Тазгодишният фокус на Biotech Atelier е върху 3 основни теми - бъдещето на здравеопазването (The Future of Healthcare), пациент центричност (Patient Centricity) и дигитално здраве (Digital Health).
  Не пропускайте шанса да станете част от забележителен форум посветен на една от най-бързо развиващите се и значими области в съвременния свят - биотехнологичната!
  Конференцията "Biotech Atelier" е организиранa от Prescriptia и Българска асоциация за персонализирана медицина (БАПЕМЕД) и се провежда за четвърта поредна година. Събитието се радва на голям интерес, като се очаква да се включат над 1 000 участници с разнообразен профил, разностранни интереси и от всяка точка на света, но обединени от интереса си към биотехнологиите и иновациите.